EkBass/fiwiki-20250220-pages-articles huggingface dataset:
Nadka Goltševa

Nadka Vangelova Goltševa (, s. 12. maaliskuuta 1952 Tšuritšeni) on bulgarialainen kilpauransa päättänyt koripalloilija ja olympiamitalisti. Goltševa saavutti Bulgarian naisten maajoukkueessa olympiahopeaa Moskovassa 1980, olympiapronssia Montréalissa 1976Olympics at Sports-Reference.com. Viitattu 21.8.2019 , EM-hopeaa Bulgariassa 1972 ja Unkarissa 1983 ja EM- pronssia Ranskassa 1976. Hän kuului Bulgarian kokoonpanoon myös vuosien 1983 ja 1986 MM-kilpailuissa sekä vuosien 1978, 1980 ja 1981 EM-kilpailuissa. == Lähteet == * Nadka Golcheva Bio, Stats, and Results Olympics at Sports- Reference.com === Viitteet === == Aiheesta muualla == * Profiili FIBA Archive * Profiili FIBA Archive * Profiili FIBA Archive * Luokka:Bulgarialaiset koripalloilijat Luokka:Bulgarialaiset olympiamitalistit Luokka:Vuonna 1952 syntyneet Luokka:Elävät henkilöt
Sinfonia nro 1 (Madetoja)

Leevi Madetojan ensimmäinen sinfonia (op. 29) on orkesteriteos, joka kantaesitettiin vuonna 1916. Sen painettu partituuri julkaistiin postuumisti vasta vuonna 1984 Musiikki-Fazerin toimesta. Madetoja omisti ensimmäisen sinfoniansa Robert Kajanukselle. Kantaesityksen johti Madetoja itse Helsingissä 10. helmikuuta 1916.Leevi Madetojan teokset: Orkesteriteokset Teos on F-duurissa; scherzoa siinä ei ole eivätkä finaalissa kietoudu toisiinsa kaksi osakarakteria toisin kuin Jean Sibeliukselle on leimallista.Sibelius- Akatemia: Musiikinhistoriaa verkossa: Sinfonia Suomessa vuoteen 1918 Madetoja sävelsi ensimmäistä sinfoniaansa vuosina 1914–1916. Sen kesto on noin 25 minuuttia, ja se on kolmiosaisena Madetojan kolmesta sinfoniasta lyhin. Ilmaisu on Kimmo Korhosen luonnehdinnan mukaan myöhempiä sinfonioita hillitympää sekä keskitetympää ja orkestrointi sopusuhtaisesti värittynyttä. Vaikutteita teoksessa on romantikoista etenkin Pjotr Tšaikovskilta ja Jean Sibeliukselta, mutta musiikissa on myös klassistisia piirteitä.Madetoja: Artikkelit: Leevi Madetojan orkesteriteokset Madetojan ensimmäisestä sinfoniasta on julkaistu levytykset Alba Recordsilla (Oulun kaupunginorkesteri, Arvo Volmer, 1999)Madetoja: Levytykset ja Ondinella (Helsingin kaupunginorkesteri, John Storgårds, 2014).Ondine: Catalogue: Details == Osat == # Allegro # Lento misterioso # Allegro vivace – Andante – Moderato == Lähteet == Luokka:Leevi Madetojan teokset Luokka:Sinfoniat Luokka:1910-luvun musiikkiteokset
Ikaalisten kihlakunta (1996)

Ikaalisten kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Hämeenkyrö, Ikaalinen, Kihniö ja Parkano sekä ennen vuotta 2007 ja Nokian kihlakuntaan kuuluneeseen Ylöjärveen liittymistä myös Viljakkala. Kihlakunta sijaitsi aluksi Hämeen läänissä ja vuoden 1997 lääniuudistuksen jälkeen Länsi-Suomen läänissä. ==Lähteet== * Selvitys poliisitoimea koskevasta arkistoaineistosta Kansallisarkistossa ja maakunta-arkistoissa Luokka:Suomen kihlakunnat 1996–2007 Luokka:Hämeen lääni Luokka:Länsi-Suomen lääni
Kimmo Korhonen

Kimmo Korhonen (s. 1959) on suomalainen tietokirjailija. Hän on erikoistunut suomalaisesta musiikista kirjoittamiseen ja julkaissut aiheesta monia kirjoja. Lisäksi hän on laatinut tuhansittain teosesittelyjä orkesterien, festivaalien ja levy-yhtiöiden käyttöön.Siltala: Kimmo Korhonen Korhonen opiskeli musiikkitiedettä ja muita taideaineita Helsingin yliopistossa, josta sai maisterin arvon vuonna 1988.Scribd: Kimmo Korhonen: Inventing Finnish Music == Teoksia == * Mikä teekkarilaulun on mahti: Polyteknikkojen kuoron ensimmäinen vuosisata (2004) * Suomen säveltäjiä neljältä vuosisadalta (2004; käännetty englanniksi ja venäjäksi) * Selim Palmgren: elämä musiikissa (2009) * Elämän mosaiikki. Jean Sibelius säveltäjänä ja ihmisenä (2015, Pekka Hakon kanssa, Siltala) == Lähteet == Luokka:Suomalaiset tietokirjailijat Luokka:Suomalaiset musiikkikirjailijat Luokka:Vuonna 1959 syntyneet Luokka:Elävät henkilöt
Arvo Volmer

Arvo Volmer (s. 4. marraskuuta 1962) on virolainen kapellimestari.Estonian Music Information Centre: Volmer, Arvo Hänet tunnetaan etenkin saksalaisten, pohjoismaisten sekä venäläisten säveltäjien, Gustav Mahlerin ja Jean Sibeliuksen teosten sekä nykymusiikin tulkinnoistaan.Harrison Parrott: Arvo Volmer Arvo Volmer on kunnostautunut myös Leevi Madetojan musiikin tulkkina ja tehnyt hänen orkesteriteostensa kokonaislevytyksen Oulun kaupunginorkesterin kanssa. Volmer opiskeli Tallinnan valtionkonservatoriossa Olev Ojan ja Roman Matsovin johdolla (1980–1985) sekä Pietarin konservatoriossa Ravil Martinovin johdolla (1985–1990). Hän osallistui Helmuth Rillingin mestarikursseille Yhdysvalloissa.Estonian National Opera: Arvo Volmer Volmer teki ammattimaisen debyyttinsä Viron kansallisoopperan kanssa 22-vuotiaana ja pääsi sen taiteelliseksi johtajaksi sekä pääkapellimestariksi vuonna 2004. Hän toimi myös Viron kansallisen sinfoniaorkesterin apulaiskapellimestarina vuodesta 1989 sekä musiikillisena johtajana vuosina 1993–2001. Oulun kaupunginorkesterin johdossa hän oli 1994–2005. Volmer sai vuonna 2004 nimityksen Adelaiden sinfoniaorkesterin musiikilliseksi johtajaksi, jonka tehtäviä hän hoiti vuoden 2013 loppuun. Tänä aikana orkesteri esiintyi Volmerin johdolla muun muassa Los Angelesissa ja New Yorkin Carnegie Hallissa sekä suoritti viisi vuotta kestäneen Mahlerin teossarjahankkeen. Elokuussa 2019 Volmer sai uudemman kerran nimityksen Viron kansallisoopperan johtoon. Hän on johtanut myös muun muassa Haydn-orkesteria Italiassa, São Paulon kaupungin sinfoniaorkesteria, Varsovan filharmonikkoja ja Napolin filharmonikkoja. Vuodesta 2021 Volmer on toiminut Viron musiikki- ja teatteriakatemian orkesterinjohdon professorina. == Lähteet == == Aiheesta muualla == * Viralliset sivut Luokka:Virolaiset kapellimestarit Luokka:Vuonna 1962 syntyneet Luokka:Elävät henkilöt
Liv Borgen

Liv Borgen (s. 1943) on norjalainen kasvitieteen professori emerita Oslon yliopistosta. Borgen työskenteli yli 40 vuoden ajan Oslon yliopiston kasvitieteellisessä puutarhassa Tøyenissa ensin puutarhanhoitajana ja myöhemmin professorin nimikkeellä. Borgen kirjoitti puutarhan historiasta kirjan ”Botanisk hage 1814–2014: Historien om en hage” (Kasvitieteellinen puutarha 1814–2014: Puutarhan historia), joka julkistettiin vuonna 2014 puutarhan 200-vuotisjuhlien kunniaksi. Borgen suoritti kandidaatin tutkinnon (Cand. Real.) vuonna 1968. Tohtorin tutkinnon systemaattisesta kasvitieteestä hän suoritti vuonna 1987. Hän on tehnyt kenttätutkimuksia Kanariansaarilla ja Kap Verden saaristossa, Välimeren alueella sekä arktisilla ja alpiinisilla alueilla Skandinaviassa ja Huippuvuorilla. Hänestä käytetään tieteellisen nimen perään liitettävää auktorilyhennettä L.Borgen. == Lähteet == Luokka:Norjalaiset kasvitieteilijät Luokka:Norjalaiset professorit Luokka:Oslon yliopiston professorit Luokka:Vuonna 1943 syntyneet Luokka:Elävät henkilöt
Wu Yili

Wu Yili (; myös Elaine Wu, 1930 Shanghai – 20. huhtikuuta 2019 Singapore) oli kiinalainen pianisti. Hän aloitti pianonsoiton harjoittelun kuusivuotiaana ja sai opetusta italialaiselta Mario Pacilta, joka opetti myös muita kiinalaispianisteja. 18-vuotiaana Yili soitti ensimmäisen kerran Ludwig van Beethovenin 1. pianokonserton Shanghain sinfoniaorkesterin kanssa ja sai lämpimän vastaanoton. Wu sai myöhemmin Kiinan keskusfilharmonikkojen ensimmäisen pianosolistin paikan. Vuonna 1962 hän sai kutsun silloisen pääministerin Zhou Enlain vastaanotolle.All-China Women's Federation: Venerable Pianist Elaine Wu Passes Away Wu meni vuonna 1983 Yhdysvaltoihin täydentämään opintojaan. Vuonna 1993 hän asettui Singaporeen. Pianistin työn ohella hän keräsi ja sovitti kiinalaista musiikkia. Hän sai uutta suosiota sosiaalisen median myötä vielä viimeisinä vuosinaan, ja vuonna 2018 hänet kutsuttiin Kiinan valtiollisen television ohjelmaan soittamaan klassista musiikkia viulisti Lyu Siqingin kanssa. == Lähteet == Luokka:Kiinalaiset pianistit Luokka:Vuonna 1930 syntyneet Luokka:Vuonna 2019 kuolleet
Elaine Wu

Elaine Wu on kahdesta eri henkilöstä käytetty vaihtoehtoinen nimi: * Elaine Ng, hongkongilainen näyttelijä ja missi * Wu Yili, kiinalainen pianisti
Zheng Cao

Zheng Cao (9. heinäkuuta 1966 Shanghai – 21. helmikuuta 2013 San FranciscoSFGate: Zheng Cao: Beloved Shanghai-born singer dies) oli kiinalaissyntyinen, sittemmin Yhdysvaltoihin muuttanut oopperalaulaja, äänialaltaan mezzosopraano.San Francisco Classical Voice: The Loss of Zheng Cao (1966-2013) Cao osallistui kesällä 1994 San Franciscon oopperan Merola- oopperaohjelmaan ja sai seuraavaksi kahdeksi vuodeksi Adler-stipendin. Tämän jälkeen hän pääsi esiintymään sekä San Franciscossa että muualla useissa rooleissa, joihin kuuluivat Siebel (Faust), Idamante (Idomeneo), Baba Turkkilainen (Hulttion tie), Cherubino (Figaron häät) ja Suzuki (Madama Butterfly). Vuonna 2008 Cao nähtiin nimiroolissa Stewart Wallacen The Bonesetter's Daughter -teoksen kantaesityksessä. Samoihin aikoihin hän alkoi kärsiä kivuista, joiden aiheuttajaksi todettiin levinneisyysluokituksen 4 keuhkosyöpäABC News: Opera Singer Had Months to Live, But New Treatments Eliminated Cancerous Tumors, jonka kasvaimia oli myös aivoissa ja muualla. Aluksi tauti saatiin kuriin ja Cao jopa rakastui onkologiinsa, David Larsoniin; Caon aiempi kumppani oli kymmenen vuoden ajan ollut näyttelijä Troy Donahue. Sairauden eteneminen jatkui hoidoista huolimatta. Vuonna 2012 Cao esiintyi tapahtumassa, jossa perustettiin Merola-oopperaohjelman Zheng Cao -oopperasäätiö. Se tukee vuosittain tulevia Merola-taiteilijoita – joko mezzosopraanoja tai Aasiassa tai Tyynen valtameren saarilla taustat omaavia. Helmikuussa 2013 Caon kuoli kotonaan. Hänelle olivat paikalla jättämässä jäähyväisensä muiden muassa mezzosopraanon kanssa avioitunut onkologi David Larson, laulajan molemmat vanhemmat sekä mezzosopraano Frederica von Stade, säveltäjä Jake Heggie, sellisti Emil Miland, kirjailija Amy Tan ja sopraano Nicolle Foland. == Lähteet == == Aiheesta muualla == * Luokka:Kiinalaiset oopperalaulajat Luokka:Yhdysvaltalaiset oopperalaulajat Luokka:Mezzosopraanot Luokka:Vuonna 1966 syntyneet Luokka:Vuonna 2013 kuolleet
Tervel Pulev

Tervel Venkov Pulev (, s. 10. tammikuuta 1983 Sofia) on bulgarialainen nyrkkeilijä ja olympiamitalisti. Pulev osallistui Lontoon olympialaisissa 2012 raskaansarjan kilpailuun sijoittuen kolmanneksi. Ensimmäisen ammattilaisottelun Pulev otteli joulukuussa 2016. Elokuuhun 2019 mennessä hän oli otellut 13 ammattilaisottelua, jotka kaikki hän oli voittanut. Pulev voitti EBU:n alemman raskassarjan EU-mestaruuden lokakuussa 2018. Pulevin veli Kubrat Pulev on myös ammattilaisnyrkkeilijä. ==Ammattilaisottelut== Tilanne 21. elokuuta 2019 13 voittoa, 0 tappiota, 0 ratkaisematonta 13 voittoa, 0 tappiota, 0 ratkaisematonta 13 voittoa, 0 tappiota, 0 ratkaisematonta 13 voittoa, 0 tappiota, 0 ratkaisematonta 13 voittoa, 0 tappiota, 0 ratkaisematonta 13 voittoa, 0 tappiota, 0 ratkaisematonta 13 voittoa, 0 tappiota, 0 ratkaisematonta Tulos Vastustaja Ratkaisu Erä Päivämäärä Paikka Huom. Voitto Tomislav Rudan TKO 3/6 3.12.2016 Sofia, Bulgaria Ensimmäinen ammattilaisottelu Voitto Ramazi Gogichashvili KO 1/6 8.4.2017 Berliini, Saksa Voitto Jakub Wojcik TKO 3/6 28.4.2017 Sofia, Bulgaria Voitto Drazen Zanjanin KO 2/8 30.6.2017 Berliini, Saksa Voitto Artem Redko TKO 3/8 11.11.2017 Berliini, Saksa Voitto Mikheil Khutsishvili TKO 1/8 18.11.2017 Neustadt Glewe, Saksa Voitto Artsiom Charniakevich TKO 2/8 23.12.2017 Berliini, Saksa Voitto Scott Futrell TKO 1/4 3.3.2018 Chicago, Yhdysvallat Voitto Valery Brudov UD 8/8 10.3.2018 Berliini, Saksa Voitto Laszlo Penzes KO 2/8 7.4.2018 Wien, Itävalta Voitto Armando Ancona TKO 1/8 8.6.2018 Chicago, Yhdysvallat Voitto Leonardo Bruzzese KO 2/12 27.10.2018 Sofia, Bulgaria EBU EU -mestaruus Voitto Mitch Williams UD 6/6 24.3.2019 Costa Mesa, Yhdysvallat ==Lähteet== Luokka:Bulgarialaiset nyrkkeilijät Luokka:Bulgarialaiset olympiamitalistit Luokka:Vuonna 1983 syntyneet Luokka:Elävät henkilöt
Milka Maneva

Milka Maneva (s. 7. kesäkuuta 1985 Smolyan) on bulgarialainen painonnostaja ja olympiamitalisti. Maneva saavutti olympiahopeaa Lontoon olympialaisissa 2012 63 kg sarjassa. Alun perin Maneva sijoittui viidenneksi, mutta dopingrikkomusten myötä hän nousi toiseksi. Manevan piti kilpailla jo neljä vuotta aikaisemmin Pekingissä 2008, mutta hän oli yksi 11 bulgarialaisesta painonnostajasta, joka kärähti dopingin käytöstä. Bulgaria veti kaikki painonnostajat pois Pekingin olympialaisista. Maneva sai tästä neljän vuoden kilpailukiellon. Maneva kärähti uudestaan vuonna 2016, jolloin menetti oikeuden kilpailla Rio de Janeirossa 2016. Maneva tuomittiin stanotsololin käytöstä. Manevalla on yksi EM-kulta vuodelta 2013 ja yksi EM-hopea vuodelta 2014. ==Lähteet== Luokka:Bulgarialaiset painonnostajat Luokka:Bulgarialaiset olympiamitalistit Luokka:Dopingrikkomuksesta tuomitut bulgarialaiset Luokka:Vuonna 1985 syntyneet Luokka:Elävät henkilöt
Vyökilli

Vyökilli (Fundulus zebrinus) on amerikankillien (Fundulidae) heimoon kuuluva kalalaji. Vyökilliä tavataan kotoperäisenä Yhdysvalloissa. Se viihtyy lauhkean vyöhykkeen 5–22 asteen lämpöisissä vesissä. Vyökilli elää murto- ja makeassa vedessä. Se on tavallisesti noin 6,9 senttimetrin mittainen ja voi kasvaa jopa 8 senttimetrin mittaiseksi. Se saattaa elää jopa 3-vuotiaaksi. == Lähteet == Luokka:Hammaskarppikalat
Lezhën roomalaiskatolinen hiippakunta

Lezhën roomalaiskatolinen hiippakunta () on katolinen hiippakunta Albaniassa. Sen keskuspaikka on Lezhë. Hiippakunta on perustettu 1300-luvulla. Vuonna 2016 hiippakuntaan kuului 12 seurakuntaa, joissa oli yhteensä 86 300 jäsentä. Nämä muodostivat 70,9% hiippakunnan alueen väestöstä. == Katso myös == *Katolinen kirkko Albaniassa ==Lähteet== Luokka:Katolinen kirkko Albaniassa Luokka:Katolisen kirkon hiippakunnat
Siniraitakilli

Siniraitakilli (Fundulus heteroclitus) on amerikankillien (Fundulidae) heimoon kuuluva kalalaji. == Ulkonäkö ja koko == Siniraitakilli on melko pienikokoinen, yleensä noin yhdeksän senttimetrin mittainen. Suurin tavattu siniraitakilli oli 15-senttinen. == Levinneisyys ja elinympäristö == Lajia tavataan alkuperäisenä enimmäkseen Yhdysvaltain ja Kanadan Atlantin- rannikolla. Se sietää poikkeuksellisen vaihtelevia ympäristöoloja ja sitä tavataan niin meri-, murto- kuin makeassa vedessä. Se esiintyy myös vieraslajina Etelä-Euroopassa Atlantin ja Välimeren rannikoilla.Gisbert, E.; Lopez, M.A. (2007). First record of a population of the exotic mummichog, Fundulus heteroclitus (L., 1766) in the Mediterranean Sea basin (Ebro River delta). Journal of Fish Biology 71: 1220–1224. doi:10.1111/j.1095-8649.2007.01579.x ==Käyttö== Amerikassa siniraitakilli on paljon käytetty syöttikala urheilukalastuksessa. Sitä pidetään myös akvaariokalana. Se oli ensimmäinen kala joka lähetettiin avaruuslennolle. Siniraitakillille sopivin veden lämpötila 10–24 celsiusastetta. == Lähteet == Luokka:Hammaskarppikalat
Brian Asawa

Brian Laurence Asawa (1. lokakuuta 1966 Fullerton, Kalifornia – 18. huhtikuuta 2016) oli yhdysvaltalainen laulaja, äänialaltaan kontratenori.The Telegraph: Brian Asawa, opera singer – obituary Hän otti aluksi pääaineekseen pianonsoiton Kalifornian yliopistossa, Santa Cruzissa. Hän kuitenkin siirtyi laulamisen pariin ja vaihtoi opinahjon Kalifornian yliopistoon, Los Angelesiin, jossa häntä opettivat Virginia Fox ja Kari Windingstad. Alun perin hän oli tenori, mutta siirtyi kontratenoriksi ja keskittyi tämän jälkeen pääasiallisesti barokkimusiikkiin.San Francisco Classical Voice: In Memoriam: Brian Asawa, 1966-2016 Asawalla oli japanilaistaustaa. Hänen isänsä George oli kemisti ja äitinsä Fusako Yoshida kampaaja. Täti Ruth Asawa oli kuvanveistäjä. Vuonna 1989 Asawa aloitti maisteriopintonsa varhaisen musiikin tulkinnassa Kalifornian yliopistossa, Los Angelesissa, jossa hänen opettajanaan oli luutisti James Tyler. Jo ennen valmistumistaan, vuonna 1991, Asawa voitti ensimmäisenä kontratenorina Metropolitan-oopperan National Council Auditions -kilpailun. Seuraavat kaksi vuotta hän vietti ensimmäisenä kontratenorina Merolino-oopperaohjelmassa ja Adler-stipendillä opiskelemassa. Kaikkiaan hänet nähtiin kuudessa tuotannossa San Franciscon oopperan päänäyttämöllä vuosina 1991–2001. Vuonna 1993 Asawa teki Euroopan-debyyttinsä Alankomaiden oopperassa Christoph Willibald Gluckin Orfeo ed Euridicessa. Tätä esiintymistä seuraasivat debyytit Santa Fen oopperassa Georg Friedrich Händelin Xerxesissä ja Houston Grand Operassa Benjamin Brittenin Kesäyön unelmassa. 1990-luvun kuluessa Asawa pääsi päärooleihin muun muassa Metropolitan-oopperassa, Gran Teatre del Liceussa, Pariisin oopperassa, Sydneyn oopperassa ja Teatro dell'Opera di Romassa. Konserttisolistina Asawa esiintyi muun muassa Mostly Mozart -festivaalissa ja Carnegie Hallissa. Hän teki sekä soololevytyksiä että esiintymisiä päärooleissa monille eri levy-yhtiöille. Asawa teki yhteistyötä Diana Tashin kanssa; yhdessä he tulkitsivat muiden muassa Händelin, Claudio Monteverdin, Henry Purcellin, Felix Mendelssohnin, Franz Schubertin ja Gioacchino Rossinin töitä. Asawan ohjelmistoon kuului myös nykymusiikkia, kuten Peter Maxwell Daviesin Eight Songs for a Mad King, ja hän tilasi useita teoksia itselleen muiden muassa Jake Heggieltä. Asawa oli homoseksuaalinen ja väitti vuonna 1998 The Advocate -lehdelle, että heteromiehet eivät homomiehistä poiketen koe miellyttäväksi korkeimmassa äänialassa laulamista. Asawa oli naimisissa Keith Fisherin kanssa, mutta avioliitto päättyi eroon. Asawan kirkkokunta oli Yhdistynyt metodistikirkko. Hän kuoli 49-vuotiaana maksan vajaatoimintaan oltuaan pitkään sairaana. == Lähteet == Luokka:Yhdysvaltalaiset oopperalaulajat Luokka:Kontratenorit Luokka:Vuonna 1966 syntyneet Luokka:Vuonna 2016 kuolleet
Silkkilaukka

Silkkilaukka (Allium subvillosum) on narsissikasvien heimoon kuuluva sipulikasvi. Silkkilaukkaa tavataan Afrikassa, Pohjois-Amerikassa sekä Euroopassa. Kasvi on runsaslukuisin Espanjassa, Portugalissa, Baleaareilla, Sisiliassa ja Pohjois-Afrikassa. Silkkilaukka kasvaa yleensä noin 10–30 senttimetrin mittaiseksi ja kukkii vaaleita kukkia. == Kuvia == Tiedosto:Allium subvillosum 1.JPG Tiedosto:Allium subvillosum.JPG == Lähteet == Luokka:Laukat
Sokkelokilli

Sokkelokilli (Cyprinodon elegans) on hammaskillien (Cyprinodontidae) heimoon kuuluva kalalaji. Spencer Fullerton Baird ja Charles Frédéric Girard kuvasivat lajin tieteelle vuonna 1853. == Ulkonäkö ja koko == Sokkelokillillä on pyöreäreunaiset, vaaleanharmaat evät. Lajilla on myös suhteellisen isot silmät. Tummanharmailla kyljillä on laajalti vaaleita pilkkuja. Sokkelokilli on tavallisesti noin 3,8 senttimetrin mittainen ja voi kasvaa jopa 6,2 senttimetrin mittaiseksi. == Levinneisyys ja elinympäristö == Lajia on toistaiseksi tavattu vain Yhdysvalloista, jossa se elää Teksasin alueella. Sokkelokilliä tavataan makeavetisistä virroista, joiden lämpötila vaihtelee 18–26 celsiusasteen välillä. Kansainvälinen luonnonsuojeluliitto luokittelee lajin erittäin uhanalaiseksi. == Lähteet == Luokka:Hammaskarppikalat Luokka:Uhanalaiset kalat
Aaltorummuttaja

Aaltorummuttaja (Micropogonias undulatus) on rummuttajien heimoon kuuluva kalalaji. Sen kuvasi tieteelle Carl von Linné vuonna 1766. Aaltorummuttaja on pohjakala. Lajia tavataan Atlantin valtamerellä sekä Yhdysvaltojen ja Meksikon rannikoilla. Ravinnokseen se syö lieroja, äyriäisiä sekä pieniä kaloja. == Lähteet == Luokka:Välskärikalat
Suomen rahvaan historia

Suomen rahvaan historia on tietokirjailija Perttu Immosen teos vuodelta 2017. Se kuvaa kolmen suomalaisen suvun vaiheita 1450-luvulta 1800-luvun alkuun Tyrväällä, Kokkolassa ja Rantasalmella. Rahvaalla tarkoitetaan teoksessa sitä kansanosaa, joka ei kuulunut aatelistoon, papistoon eikä porvaristoon. Sen elämä oli enimmältä osin varsin niukkaa. Useissa kohdissa teoksen päähuomio onkin kansan selviytymiskeinoissa katovuosina ja kulkutautien raivotessa. Valitut kolme eri sukua eroavat toisistaan: länsisuomalaisten viljelykset tuottivat satoa mutta olivat alttiita hallalle, savolaiset pärjäsivät hallaa vastaan työlään kaskiviljelyn avulla ja pohjalaisten vahvuuksia olivat karjatalous ja tervanpoltto. Historiantutkija Petri Karosen arvion mukaan Immonen pystyy aidosti yhdistämään yleisen tapahtumahistorian ja kolmen suvun vaiheet toisiinsa. Nykyaikainen tutkimus on toisaalta osoittanut, että kansalla oli enemmän vaikutusvaltaa asioihinsa kuin vanhastaan on esitetty, joten Immosen antama kuva rahvaasta on paikoin liiankin lohduton. Karonen kuitenkin kiittää Immosen osuvaa kuvausta ankarista 1630-, 1690- ja 1710-luvun oloista ja eri alueiden erilaisista kohtaloista vaikeuksien keskellä. ==Lähteet== Luokka:Vuoden 2017 kirjat Luokka:Kirjat Suomen historiasta Luokka:Suomalaiset historian tietokirjat
Vispilä (täsmennyssivu)

Vispilä voi tarkoittaa ainakin seuraavia: * vispilä, keittiöväline * vispilä, harjaksilla varustettu rumpukapula * PW/S Vispilä, helsinkiläinen siipiratasalus * Vispiläjoki, joki Jyväskylässä. == Katso myös == * vispilänkauppa
Velhomonnit

Velhomonnit (Loricaria) on imumonnien heimoon kuuluva kalasuku. Se käsittää 17 lajia, joita kaikkia tavataan vain Etelä-Amerikan maanosassa. Velhomonnien suvun pienin laji on Loricaria pumila, joka on suurimmillaankin vain 8,1 senttimetrin mittainen. Velhomonnien suurin laji Loricaria lentiginosa voi kasvaa jopa 51,4 senttimetrin mittaiseksi. Velhomonnien sukuun on löydetty 2000-luvulla seitsemän uutta lajia, viimeksi Loricaria luciae vuonna 2013. == Lähteet == Luokka:Imumonnit
Izidor Papo

Izidor Papo (31. joulukuuta 1913 Ljubuški – 14. lokakuuta 1996 Belgrad) oli jugoslavialainen kirurgi. Hän toimi yli 30 vuotta Military Medical Academyn johtajana. Papo on leikannut sydän- ja keuhkoelimiä. Hän jäi eläkkeelle vuonna 1982 ja kuoli vuonna 1996 Belgradissa, Serbiassa. == Lähteet == == Aiheesta muualla == * Ljubusaci.com Luokka:Kirurgit Luokka:Vuonna 1913 syntyneet Luokka:Vuonna 1996 kuolleet
Hannele Lampela

Hannele Lampela (s. 1982 Lohja) on suomalainen kirjailija ja toimittaja. Lampela on valmistunut medianomiksi Haaga-Helia ammattikorkeakoulusta. Hän kirjoittaa Prinsessa Pikkiriikki -lastenkirjasarjaa, jota kuvittaa Ninka Reittu. Sarjan ensimmäinen osa Prinsessa Pikkiriikki ilmestyi Otavan kustantamana keväällä 2016 ja oli samana vuonna Arvid Lydecken -palkintoehdokkaana. Seuraavana vuonna ilmestyi Prinsessa Pikkiriikin talvi. Kirjoista on julkaistu myös yhteisteos Prinsessa Pikkiriikin kootut tuhmuroinnit. Vuonna 2018 ilmestyi Prinsessa Pikkiriikin astetta paremmat iltasadut, joka oli ilmestymisvuonnaan Arvid Lydecken -ehdokas. Kirjoja on käännetty tanskaksi, venäjäksi, norjaksi ja viroksi. Lampela sai Pikkiriikki- kirjoistaan Kaarina Helakisa -palkinnon vuonna 2019. Prinsessa Pikkiriikistä on tehty myös näytelmä, jonka ensiesitys oli Suomen Kansallisteatterissa syksyllä 2018. Rooleissa olivat Helmi-Leena Nummela ja Hanna Vahtikari ja ohjauksesta ja dramatisoinnista vastasi Lampelan teosten pohjalta Lija Fischer. Kirjoista on tehty myös Lauri Maijalan ohjaama samanniminiminen elokuva, joka sai ensi-iltansa maaliskuussa 2024. Vuonna 2020 Lampelan teos Talventaian tarinoita: Lumikuningattaren lumous oli Arvid Lydecken -ehdokkaana. ==Tuotanto== ;Prinsessa Pikkiriikki -sarja * * * (yhteisnide kirjoista Prinsessa Pikkiriikki ja Prinsessa Pikkiriikin talvi) * * * * * * * * ;Talventaian tarinoita -sarja * * ;Paavali Pattinen -sarja * * * ;Muut * * ==Lähteet== ==Aiheesta muualla== * Hannele Lampelan kotisivut * Hannele Lampela Otavan sivuilla * Prinsessa Pikkiriikki -kuunnelma Yle Areenassa Luokka:Suomalaiset kirjailijat Luokka:Elävät henkilöt Luokka:Vuonna 1982 syntyneet
Irenji

Irenji () on kylä Nir Countyssa, Ardabīlin provinssissa Iranissa. Vuoden 2006 väestölaskennan mukaan Irenjissä asui tuolloin 373 ihmistä. Irenji käyttää UTC+03:30-aikavyöhykettä. == Lähteet == Luokka:Kylät Luokka:Iranin maantiede
Snail Bob

Snail Bob on yhdysvaltalainen videopelisarja. Tähän saakka on ilmestynyt 8 Snail Bob -peliä. Peleissä on tarkoitus auttaa Bob-etanaa pääsemään tasoja, joiden läpi pääseminen vaatii logiikkaa. Sarjassa esiintyy myös paljon vihollisia, kuten ampiaisia ja hämähäkkejä. Neljän ensimmäisen Snail Bob -pelin jälkeen pelit uudistuivat kokonaan. Niihin lisättiin uusia vihollisia ja Bobin ulkonäköä muutettiin. Sarjan kolmannesta pelistä lähtien jokaisessa tasossa on ollut piilotettuna kolme tähteä, jotka täytyy etsiä. Lisäksi peleissä Snail Bob 5 ja Snail Bob 6 on minipelejä. == Pelit == * Snail Bob * Snail Bob 2 * Snail Bob 3 Egypt Journey * Snail Bob 4 Space * Snail Bob 5 Love Story * Snail Bob 6 Winter Story * Snail Bob 7 Fantasy Story * Snail Bob 8 Island Story == Lähteet == == Aiheesta muualla == * Kotisivut Luokka:Videopelisarjat
Annaburg

Annaburg on kaupunki Saksi-Anhaltin osavaltiossa Saksassa. == Väestö == Sen väkiluku 12. joulukuuta 2018 oli 6 731 asukasta. Vuonna 2011 Annaburgin ikäjakauma oli: 12,6 prosenttia alle 17-vuotiaita, 62,9 prosenttia 18–64-vuotiaita ja 24,6 prosenttia yli 65-vuotiaita. Suurin ikäryhmä vuonna 2011 oli 50–59-vuotiaat, joita oli kaupungissa 1 391 henkilöä. Annaburgin asukkaista 99 prosenttia oli vuonna 2011 Saksan kansalaisia ja 95 prosenttia asukkaista oli syntynyt Saksassa.Brinkhoff, Thomas: Annaburg (Wittenberg, Saxony-Anhalt) == Lähteet == Luokka:Saksi-Anhaltin kunnat Luokka:Saksan kaupungit
Javor Janakiev

Javor Dimitrov Janakiev (, s. 3. kesäkuuta 1985 Stara Zagora) on bulgarialainen entinen kreikkalais-roomalainen painija, olympiamitalisti ja maailmanmestari. Janakiev saavutti pronssia vuonna 2008 Pekingin olympialaisissa 74 kg sarjassa. Janakiev voitti maailmanmestaruuden vuonna 2007 74 kg sarjassa. Hänellä on myös EM-pronssi vuodelta 2013 74 kg sarjasta. ==Lähteet== Luokka:Bulgarialaiset kreikkalais-roomalaisen tyylin painijat Luokka:Bulgarialaiset olympiamitalistit Luokka:Vuonna 1985 syntyneet Luokka:Elävät henkilöt
Ristihuulikarppi

Ristihuulikarppi (Moxostoma lacerum) oli imukarppien (Catostomidae) heimoon kuuluva kalalaji, jota esiintyi Yhdysvalloissa. Ristihuulikarpin suurin tavattu pituus oli 31,3 senttimetriä. Ristihuulikarppi luokitellaan hävinneeksi lajiksi eikä sitä ole tavattu elävänä vuoden 1893 jälkeen. Sen häviämisen syy oli todennäköisesti veden saastuminen. == Lähteet == Luokka:Imukarppikalat Luokka:Sukupuuttoon kuolleet kalat
Tripelennamiini

Tripelennamiini (C16H21N3) on aromaattisiin amiineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antihistamiinina allergisten oireiden hoitamiseen. ==Ominaisuudet ja käyttö== Huoneenlämpötilassa tripelennamiini on keltaista nestettä. Sitä käytetään usein hydrokloridisuolanaan, joka on kiteistä ainetta. Yhdiste liukenee hyvin veteen. Tripelennamiini kuuluu niin kutsuttuihin ensimmäisen sukupolven antihistamiineihin ja se vaikuttaa estämällä H1-histamiinireseptorien toimintaa. Yhdistettä käytetään hyönteisten pistoksien, heinänuhan, nokkosihottuman ja muiden allergisten oireiden hoidossa. Sitä käytetään ihmisten lisäksi myös koirilla, kissoilla, karjalla ja hevosilla. ==Valmistus== Tripelennamiinin synteesin ensimmäisessä vaiheessa 2-aminopyridiinireagoi bentsaldehydin kanssa ja muodostuva imiini pelkistetään muurahaishapolla. Reaktio on tyypiltään pelkistävä aminointi. Tämän reaktion tuote 2-bentsyyliaminopyridiini reagoi emäksisissä olosuhteissa 2-dimetyyliaminoetyylikloridin kanssa muodostaen tripelennamiinia. : ==Lähteet== Luokka:Antihistamiinit Luokka:H1-reseptorin vastavaikuttajat Luokka:SNDRI-lääkkeet
Raspimerikaali

Raspimerikaali (Crambe strigosa) on ristikukkaiskasvien heimoon kuuluvan merikaalien kasvisuvun laji. Sitä tavataan Kanariansaarilla Teneriffalla, La Palmalla ja La Gomeralla, joilla se on kotoperäinen eli endeeminen. == Kuvaus == === Varsi ja lehdet === Raspimerikaali kasvaa noin 1–1,5 metriä korkeaksi. Sen lehdet ovat muihin suvun lajeihin verrattuna pieniä, noin 5–15 senttimetriä pitkiä, hyvin karkean tuntuisia pinnasta. Lehtilapa on pyöreähkön soikea ja lehtilaita on sahalaitainen. === Kukat ja hedelmät === Kukinto on paljon haarautuva ja suurikokoinen. == Kasvupaikat ja levinneisyys == Raspimerikaalia kasvaa Kanariansaarilla Teneriffalla, La Palmalla ja La Gomeralla, joilla se on endeeminen. Sitä tavataan laurisilvametsistä kalliolta, polkujen varsilta ja aukeilta paikoilta. Se kasvaa vyöhykkeellä, joka ulottuu noin 500 metrin korkeudesta noin 1 500 metriin. == Lähteet == * === Viitteet === == Aiheesta muualla == * * * * Luokka:Merikaalit Luokka:Kanariansaarien kasvit
Bulgarian Air Charter

Bulgarian Air Charter on bulgarialainen tilauslentoyhtiö. Se lentää pääasiassa matkanjärjestäjien lentoja Keski-Euroopasta Bulgariaan. == Historia == Bulgarian Air Charter perustettiin kesäkuussa 2000. Se aloitti lennot 14. joulukuuta 2000 Tupolev Tu-154M -koneilla, joita se hankki lopulta kaikkiaan yhdeksän. Vuonna 2004 Tupolevien tilalle hankittiin seitsemän MD-82-konetta. Niiden rinnalle hankittiin Airbus A320 -koneita vuodesta 2015 lähtien. == Laivasto == Elokuussa 2019 Bulgarian Air Charterin laivastoon kuului 16 lentokonetta. * 7 Airbus A320-200 * 9 McDonnell Douglas MD-82 == Lähteet == Luokka:Bulgarialaiset lentoyhtiöt
Hanna Vahtikari

Hanna Vahtikari on suomalainen näyttelijä. Hänet tunnetaan pitkälti teatterinäyttelijänä muun muassa Oulun ja Lahden kaupunginteattereista, mutta hän on esiintynyt myös muun muassa elokuvissa Miami, Rakkauden rasvaprosentti ja Enon opetukset. Vahtikari on valmistunut Teatterikorkeakoulusta vuonna 2005 ja hän on erikoistunut musiikkiteatteriin. Vuonna 2019 hän käsikirjoitti, ohjasi ja näytteli Kapsäkki-musiikkiteatterin teoksen Kuin raivo äiti, johon hänen puolisonsa Marzi Nyman sävelsi musiikin. == Lähteet == == Aiheesta muualla == * Hanna Vahtikari Suomen Näyttelijäliiton sivuilla Luokka:Suomalaiset näyttelijät Luokka:Elävät henkilöt Luokka:Syntymävuosi puuttuu
Eugène Bonnier

Tite Pierre Marie Adolphe Eugène Bonnier (4. tammikuuta 1856 Saint-Leu, Réunion – 15. tammikuuta 1894) oli ranskalainen sotilas, joka sai surmansa valloittaessaan Timbuktua. Bonnier liittyi nuorena armeijaan ja palveli Tonkinissa. Vuonna 1893 hänet nimitettiin Louis Archinardin seuraajaksi Ranskan Sudanin sotilaskomentajana. Oltuaan Sudanissa vain pari viikkoa Bonnier valtasi Bougounin Samori Tourén joukoilta. Seuraavaksi kunnianhimoinen sotilas päätti valloittaa Timbuktun ennen kuin uusi siviilikuvernööri Albert Grodet ehtisi kieltää sotaretken. Kenraaliluutnantti Bonnierin retkikunta lähti Ségousta 26. joulukuuta 1893. Hänellä oli mukanaan 13 upseeria, 9 eurooppalaista aliupseeria ja 204 afrikkalaissotilasta. Nigerjokea pitkin kulkeneiden kanoottien edellä oli kaksi luutnantti Gaston Boiteauxin johtamaa tykkivenettä. Majuri Joseph Joffren komentama toinen retkikunta lähti kohti Timbuktua maitse mukanaan 400 miestä, 700 kantajaa ja 200 hevosta ja muulia. Neljän päivän kuluttua Bonnier saapui Moptiin, jossa hän kuuli Boiteauxin lähteneen omin päin valloittamaan Timbuktua. Boiteaux saapui Timbuktun satamaan Kabaraan 28. joulukuuta. Kun hän vieraili kaupungissa, tuaregit hyökkäsivät tykkiveneisiin ja tappoivat 17 miestä. Kuvernööri Grodet määräsi Bonnierin ja Joffren palaamaan takaisin, mutta kummatkin kieltäytyivät tottelemasta. Bonnierin veneet saapuivat Kabaraan 10. tammikuuta 1894. Hän marssi joukkoineen Timbuktuun, jossa Boiteaux määrättiin 30 päivän arestiin. Sen jälkeen Bonnier lähti Goundamiin, jossa hänen oli määrä tavata Joffre. Matkalla retkikunta takavarikoi tuaregeilta 500 lammasta ja leiriytyi sitten Goundamin lähelle Tacoubaoon. Tammikuun 15. päivän aamuna tuaregien kameliratsastajat yllättivät Bonnierin miehineen. Taistelussa sai surmansa Bonnierin lisäksi 11 upseeria, kaksi eurooppalaista aliupseeria ja 68 afrikkalaissotilasta. Eloonjääneet palasivat Timbuktuun, josta he lähtivät Boiteauxin mukana jokea pitkin Goundamiin. Siellä he tapasivat Joffren retkikunnan, joka saapui Timbuktuun 12. helmikuuta 1894. ==Lähteet== Luokka:Malin historia Luokka:Ranskalaiset sotilaat Luokka:Vuonna 1856 syntyneet Luokka:Vuonna 1894 kuolleet
Sapën roomalaiskatolinen hiippakunta

Sapën roomalaiskatolinen hiippakunta () on katolinen hiippakunta Albaniassa. Sen keskuspaikka on Vau i Dejës. Hiippakunta on perustettu vuonna 1062. Vuonna 2017 hiippakuntaan kuului 33 seurakuntaa, joissa oli yhteensä 70 100 jäsentä. Nämä muodostivat 51,9% hiippakunnan alueen väestöstä. ==Lähteet== == Katso myös == *Katolinen kirkko Albaniassa Luokka:Katolinen kirkko Albaniassa Luokka:Katolisen kirkon hiippakunnat
Rrëshenin roomalaiskatolinen hiippakunta

Rrëshenin roomalaiskatolinen hiippakunta () on katolinen hiippakunta Albaniassa. Sen keskuspaikka on Rrëshen. Hiippakunta on perustettu 7. joulukuuta 1996. Vuonna 2017 hiippakuntaan kuului 10 seurakuntaa, joissa oli yhteensä 55 200 jäsentä. Nämä muodostivat 23,5% hiippakunnan alueen väestöstä. ==Lähteet== == Katso myös == *Katolinen kirkko Albaniassa Luokka:Katolinen kirkko Albaniassa Luokka:Katolisen kirkon hiippakunnat
Pään siirtofunktio

Pään siirtofunktio (englanniksi Head Related Transfer Function, HRTF) on 3D-äänentoistossa käytetty tilaäänen menetelmä. HRTF kuvaa, kuinka kuuntelijan keho muokkaa tietyssä pisteestä soitettua äänisignaalia ennen sen kuulemista. Kun äänisignaali saapuu kuuntelijalle, hänen päänsä, hartiansa ja korvalehtensä vahvistavat ja vaimentavat eri äänenkorkeuksia eri tavoin. Koska funktio on riippuvainen äänen tulosuunnasta, HRTF:iä käytetään erityisesti kuulokeaudiossa antamaan äänelle suuntavaikutelma. Luokka:Akustiikka Luokka:Äänentoistotekniikka
Valtteri Mattila

Valtteri Mattila (s. 16. kesäkuuta 1995 Äänekoski) on suomalainen korkeushyppääjä, joka edustaa Äänekosken Urheilijoita. Hänen valmentajansa on Juha Isolehto. Mattila voitti vuoden 2019 Yleisurheilun sisäratojen Suomen- mestaruuskilpailuissa pronssia korkeushypyssä. == Lähteet == Luokka:Suomalaiset korkeushyppääjät Luokka:Vuonna 1995 syntyneet Luokka:Elävät henkilöt
Rolf Klärich

Rolf Johan Valdemar Klärich (5. marraskuuta 1922 Oulu – 21. tammikuuta 2005 Kauniainen) oli Merijalin omistaja ja toimitusjohtaja ja konsuli, joka toimi ensimmäisenä suomalaisena Rotary International -järjestön korkeimmassa tehtävässä. Rolf Johan Valdemar Klärichin vanhemmat olivat toimitusjohtaja Rolf Andreas Klärich ja Olga Helpi ja puoliso vuodesta 1950 Katarina Susanna Heimberg. Klärich tuli ylioppilaaksi 1942 ja valmistui diplomiekonomiksi Svenska handelshögskolanista 1947. Hän toimi Merijalin apulaisjohtajana 1950–1958 ja toimitusjohtajana 1958–1973, jolloin yhtiö myytiin. Merijalin koko osakekannan Klärich oli ostanut yhtiökumppaninsa kanssa vuonna 1960. Klärich oli Englannin varakonsuli vuodesta 1958 ja konsuli vuodesta 1966. Hän sai Order of the British Empire -arvonimen vuonna 1976 kuningatar Elisabetin Suomen vierailun yhteydessä. Rotary International -järjestön hallituksen jäsen Klärich oli 1970–1971, varapresidentti 1971–1972 ja presidentti 1980–1981. Sotilasarvoltaan rintamalla 19-vuotiaana vaikeasti haavoittunut Klärich oli reservin ylikersantti (1967).Rolf "Rolle" Klärich HS Muistot 30.5.2005 (Tilaajille, Viitattu 21.8.2019) == Lähteet == Luokka: Suomalaiset yritysjohtajat Luokka: Suomalaiset yrittäjät Luokka: Suomalaiset järjestöjohtajat Luokka: Vuonna 1922 syntyneet Luokka: Vuonna 2005 kuolleet
National Malaria Eradication Program

National Malaria Eradication Program (NMEP) oli Yhdysvaltain liittovaltion Communicable Disease Center -viraston ohjelma, jonka tavoite oli malarian hävittäminen Yhdysvalloista. Se perustettiin 1. heinäkuuta 1947 ja oli saanut malarian hävitettyä maasta vuoteen 1951 menneessä.Horton, Richard (2011), “Stopping Malaria: The Wrong Road”, The New York Review of Books, 24. helmikuuta. Ohjelma lakkautettiin seuraavana vuonna. NMEP:in hävitysmenetelmiin kuului esimerkiksi DDT-hyönteismyrkkyn käyttö ja hyttysten lisääntymispaikkojen kuivaaminen.Elimination Cdc.gov ==Lähteet== Luokka:Yhdysvaltain tautikeskus
Mico Ahonen

Mico Ahonen (s. 27. marraskuuta 2001 Lahti) on suomalainen mäkihyppääjä, joka edustaa Lahden Hiihtoseuraa. Hänen valmentajansa on Pasi Ahonen. Janne Ahonen on hänen isänsä. Ahonen voitti mäkihypyn pienmäen SM-kilpailussa kultaa vuonna 2018. == Lähteet == Luokka:Suomalaiset mäkihyppääjät Luokka:Vuonna 2001 syntyneet Luokka:Elävät henkilöt
Paula Koivuniemi (albumi)

Paula Koivuniemi on samannimisen laulajan toinen studioalbumi, joka julkaistiin vuonna 1977. Se syntyi, kun jo uransa lopettamista kaavaillut artisti muutti Helsinkiin ja pääsi yhteistyöhön nuoren polven iskelmäntekijöiden, tuottaja Timo Lindströmin ja sovittaja Jori Sivosen kanssa. Lähes kaikki kappaleet ovat alun perin englanninkielisiä käännösiskelmiä. == Kappaleet == Kaikki kappaleet on sovittanut Jori Sivonen. === A-puoli === # # # # # # === B-puoli === # # # # # == Lähteet == Luokka:Vuoden 1977 albumit Luokka:Paula Koivuniemen albumit Luokka:Timo Lindströmin tuottamat albumit
Moneta (täsmennyssivu)

Moneta voi viitata seuraaviin: * Moneta, Junon epiteetti * Nordic Moneta, pohjoismainen keräilyrahoja ja -mitaleita markkinoiva yritys * Ernesto Teodoro Moneta, italialainen toimittaja ja Nobelin rauhanpalkinnon saaja
Laragne-Montéglin

Laragne-Montéglin on kunta eteläisessä Ranskassa Hautes-Alpesin departementissa Provence-Alpes-Côte d’Azurin alueella. Se sijaitsee noin 39 kilometriä Gapin kaupungista lounaaseen. Laragne-Montéglinin kunta syntyi vuonna 1949 Laragnen ja Montéglinin kuntien yhdistymisen jälkeen. Kylän keskellä on 1600-luvulla rakennettu linna Château de Laragne. Linna kuuluu Ranskan historiallisten monumenttien luetteloon, vaikka se onkin jäänyt uudempien rakennusten taakse piiloon.Tour de France 2019 ==Lähteet== ==Aiheesta muualla== Luokka:Hautes-Alpesin kunnat
Vale-Greta

Vale-Greta () on ruotsalais-suomalainen komediaelokuva vuodelta 1934. Elokuvan ohjasivat John W. Brunius ja Pauline Brunius. Sen käsikirjoitti Oscar Hemberg. ==Juoni== Konekirjoittajatar Greta Gustafsson voittaa konekirjoituskilpailussa sievoisen summan ja matkustaa tasokkaaseen kylpylään kesälomaansa viettämään. Hieman hupsu, naisiin menevä parooni von Rexdorff iskee silmänsä Gretaan. Samaan aikaan lehdet kirjoittavat Greta Garbon saapuneen Ruotsiin viettämään lomaansa incognita jossain kylpylässä. Paroni luulee Gretaa Greta Garboksi. Gustafssonin Greta innostuu ja lähtee Vale-Gretana leikkiin mukaan. Hotelli saa vihiä, että Greta Garbo on saapumassa sinne. Seurauksena Gustafssonin Greta saa kuninkaallisen vastaanoton, koska häntä luullaan Garboksi. Ja mitä enemmän hän vakuuttelee olevansa tavallinen konekirjoittaja, sitä varmemmin hänen uskotaan olevan Garbo. Kuvioihin ilmestyy liikemies Ove Häger; hän ja Greta rakastuvat toisiinsa. Kuultuaan että Gretaa pidetään Greta Garbona Ove alkaa epäillä Gretan olevan vain onnenonkija. Pakkaa tulee sekoittamaan Oven morsian, rouva Eva Bromée. Mustasukkaisuuksissaan Greta suostuu paroonin kosintaan - ainakin osittain. Rouva Bromée aikoo paljastaa Gretan henkilöllisyyden, mutta sitä ennen tämä ehtii lähteä kylpylästä. Ove puolestaan on päättänyt etsiä Gretan - ja lopulta löytää naisen. Loppu on onnellinen. == Vastaanotto == Vale-Greta sai nuivan kriitikkovastaanoton. Elokuva-Aitta luonnehti teosta "sataprosenttiseksi mitättömyydeksi". Helsingin Sanomat oli suopeampi, ja piti teosta "aika hauskana". Suomen Sosialidemokraatti piti kokonaisuutta "pitkäveteisenä". Lehden mukaan aihe sinänsä oli otollinen komediaksi, kuvaaja oli hyvä ja näyttelijät kärkikaartia. == Tuotanto ja esitykset == Vale-Greta oli osa turkulaisen Lahyn-Filmin suunnitelmaa, johon kuului kuusi kokoillan teatterielokuvaa. Suunnitelmasta toteutui vain Hiljaisuuden talo ja Vale-Greta. Hiljaisuuden taloa ei esitetty Suomessa lainkaan, Vale-Greta esitettiin Helsingissä helmikuussa 1934. Vale-Gretan tapahtumat sijoittuvat Ruotsiin, mutta teos kuvattiin lähes kokonaan Suomessa. Vale-Gretan pääosia näyttelivät ruotsalaiset näyttelijät. Sivuosissa oli suomalaisia näyttelijöitä, kuten Sven Relander, Agnes Lindh ja May Pihlgren. Gaby Ross ja Sylvi Sakki esiintyivät elokuvassa kreditoimattomina. Vale-Greta on kadonnut. ==Näyttelijät== == Lähteet == Luokka:Suomalaiset komediaelokuvat Luokka:Vuoden 1934 ruotsalaiset elokuvat Luokka:Vuoden 1934 suomalaiset elokuvat
Sheila Nelson

Sheila Nelson (5. maaliskuuta 1936 – 16. marraskuuta 2020) oli brittiläinen musiikkipedagogi, viulisti ja säveltäjä.Boosey & Hawkes: Sheila Nelson Nelson soitti Englannin kamariorkesterin, Royal Philharmonic Orchestran ja Menuhin- orkesterin kanssa. Hän tuli parhaiten tunnetuksi pedagogina ja sävelsi paljon myös pedagogista musiikkia. Hän opiskeli Royal College of Musicissa ja sai musiikin kandidaatin arvon Lontoon yliopistosta. Hän suoritti lisää opintoja Birminghamin yliopistossa sekä Tanskassa ja oli Royal Academy of Musicin kunniajäsen (HonRAM). Nelson oli saanut mainetta opetustyöstään jo vuonna 1976, jolloin meni Churchill-stipendin turvin Yhdysvaltoihin opiskelemaan Paul Rollandin opetusmetodeja. Ennen tätä hän oli ollut Suzuki-menetelmän seuraaja.Elbow Music: How Sheila Nelson made me love the violin Palattuaan kotimaahansa hän sai Sisä-Lontoon opetustoimelta kutsun johtamaan jousiprojektia Lontoon Tower Hamletsiin. Sen yhteydessä opettajien ryhmät antoivat kokonaisille luokille jousiopetusta osana normaaleja koulun lukujärjestyksiä. Tämä ainutlaatuinen malli tuli kuvatuksi kuusiosaisessa dokumenttisarjassa ja sai kansainvälistä huomiota osakseen. Nelson oli mukana kirjoittamassa Essential String Method -teosta, jossa opetetaan myös muusikkoutta teknisten taitojen ohella. Nelson laati kustantajalleen Boosey & Hawkesille paljon musiikkiohjeistus- ja -ohjelmistoteoksia. Hän matkusti maailmanlaajuisesti opettajana ja workshop-järjestäjänä. == Lähteet == Luokka:Brittiläiset säveltäjät Luokka:Brittiläiset viulistit Luokka:Musiikkipedagogit Luokka:Brittiläiset musiikkikirjailijat Luokka:Vuonna 1936 syntyneet Luokka:Vuonna 2020 kuolleet
Le Sauze-du-Lac

Le Sauze-du-Lac on kunta eteläisessä Ranskassa Hautes-Alpesin departementissa Provence-Alpes-Côte d’Azurin alueella. Se sijaitsee noin 40 kilometriä Gapin kaupungista itään. Kunta on Lac de Serre-Ponçon -tekojärven rannalla. Järvi on suosittu vesiurheilupaikka, jossa käy niin purjehtijat, vesihiihtäjät kuin melojatkin käyvät harrastamassa. Kunnasta löytyy myös eläinpuisto Parc Animalier de Serre-Ponçon, joka esittelee Hautes-Alpesin villieläimiä.Tour de France 2019 ==Lähteet== ==Aiheesta muualla== Luokka:Hautes-Alpesin kunnat
Ōkawa

Ōkawa () on Japanin kaupunki Kyūshūn saarella Fukuokan prefektuurissa. Se sijaitsee prefektuurin eteläosassa Sagan prefektuurin rajalla Chikugojoen suulla. Lähimmät suuremmat kaupungit ovat koillisessa Kurume, kaakossa Ōmuta ja luoteessa Saga. Lounaassa aukeaa Ariakenmeri. Ōkawassa on 34 473 asukasta (vuonna 2018) ja sen pinta-ala on 33,62 neliökilometriä. Ōkawan kaupunki perustettiin vuonna 1954, kun Ōkawan maaseutukaupunkiin liitettiin viisi muuta kuntaa. Joen suistossa Chikugon tasangolla sijaitsevan kaupungin aluetta halkoo yhteensä noin 300 kilometriä kanavia. Merkittävä elinkeino on puusepänteollisuus, joka tuottaa etenkin huonekaluja ja rakennusosia. Kaupungin alueella viljellään myös muun muassa riisiä, mansikoita ja merilevää. == Lähteet == == Aiheesta muualla == * Kaupungin internetsivut Luokka:Fukuokan prefektuurin kaupungit
Visions of the Blind

Visions Of The Blind on suomalaisen heavy metal -yhtye Agonizerin toinen studioalbumi, joka julkaistiin 2016. ==Kappaleet== # # # # # # # # # # # # # == Arvostelut == * Kaaoszine: 7+/10Agonizer – Visions of the Blind Viitattu 6.11.2020. * Metalliluola: 9-/10Agonizer – Visions of the Blind Viitattu 16.3.2019. * Soundi: Agonizer: Visions of the Blind Viitattu 6.11.2020. == Lähteet == == Aiheesta muualla == * * Luokka:Vuoden 2016 albumit Luokka:Suomalaiset metallialbumit
Saint-Pons (Alpes-de-Haute-Provence)

Saint-Pons on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella. Saint-Pons sijaitsee Ubayen laaksossa, jonka vanhimpia kyliä se on. Kylän keskustassa oleva Saint- Ponsin kirkko on peräisin 1100-luvulta. Kunnan alueella on myös pienlentokenttä, joka on purjelentäjien tukikohta.Tour de France 2019 ==Lähteet== ==Aiheesta muualla== Luokka:Alpes-de-Haute-Provencen kunnat
Ōmuta

Ōmuta () on Japanin kaupunki Kyūshūn saarella Fukuokan prefektuurissa. Se sijaitsee prefektuurin eteläosassa Kumamoton prefektuurin rajalla Ariakenmeren rannalla. Ōmutassa on 114 154 asukasta (elokuussa 2019) ja sen pinta-ala on 81,45 neliökilometriä. Ōmuta sai kaupunkioikeudet jo vuonna 1917. Vielä ennen Meiji-kautta se oli pieni maataloudesta ja kalastuksesta elävä paikkakunta, mutta alkoi kehittyä nopeasti Miiken hiilikaivoksen avaamisen jälkeen vuonna 1873. Vuorovesi on paikalla liian voimakas, jotta se voisi toimia luonnonsatamana, mutta keinotekoisen Miiken sataman valmistuttua sulkuineen vuonna 1908 Ōmutasta tuli myös satamakaupunki ja ensimmäisen maailmansodan jälkeen se kehittyi prefektuurin eteläosan merkittävimpänä teollisuuspaikkakuntana. Kaupungin kemianteollisuuskombinaatti valmisti muun muassa lääkkeitä, väriaineita ja sinkkiä. Ōmutan hiilikaivos suljettiin lopulta vuonna 1997. Miiken hiilikaivos ja satama lisättiin vuonna 2015 Unescon maailmanperintöluetteloon osana kohdetta ”Meiji-kauden Japanin teollisen vallankumouksen sijaintipaikat: rauta ja teräs, laivanrakennus ja kivihiili”. Kaupunkia palvelevat JR Kyūshūn Kagoshima-päälinja, Nishitetsun Tenjin–Ōmuta-linja ja suurnopeusjunalinja Kyūshū Shinkansen. == Lähteet == == Aiheesta muualla == * Kaupungin internetsivut Luokka:Fukuokan prefektuurin kaupungit
Barbara Monk Feldman

Barbara Monk Feldman (s. 1953 Québec) on kanadalainen säveltäjä. Hän sai musiikin maisterin arvon McGillin yliopistosta Montrealista ja filosofian tohtorin arvon musiikissa New Yorkin osavaltionyliopistosta (Buffalo), jossa hänen opettajanaan oli Morton Feldman. Monk meni Feldmanin kanssa myös naimisiin vuonna 1987.Mode Records: Barbara Monk Feldman McGillin yliopistossa Monk sai opetusta Bengt Hambraeukselta.The Living Composers Project: Barbara Monk Feldman Monk Feldman on vieraillut luennoitsijana omien teostensa esityksissä Darmstadtin Ferienkurse für Neue Musikissa vuosina 1988–1994. Hän luennoi myös Kanadan ja Yhdysvaltain yliopistoissa. Hänen teoksiaan on esitetty useissa paikoissa Euroopassa, Japanissa ja Pohjois- Amerikassa. Monk Feldman on tehnyt yhteistyötä muidenkin taiteenlajien tekijöiden, kuten Stan Brakhagen kanssa; Brakhagen käsin maalattu elokuva Three Homerics luotiin Monkin teosta Infinite Other varten. Monk Feldman perusti Time Shards Music Seriesin Santa Fen Georgia O'Keeffe -museossa vuonna 2001 ja toimi sen taiteellisena johtajana. Hän sävelsi oopperansa Pyramus and Thisbe (2010) itse laatimaansa librettoon. Monk Feldmanin teosten esittäjiin ovat lukeutuneet Arditti-jousikvartetti, klarinetisti Roger Heaton, pianistit Yvar Mikhashoff, Ursula Oppens, Frederic Rzewski ja Aki Takahashi, lyömäsoittajat Steven Schick, Robyn Schulkowsky ja Jan Williams sekä sellisti Frances-Marie Uitti.Canadian Music Centre: Barbara Monk Feldman: Biography == Lähteet == Luokka:Kanadalaiset säveltäjät Luokka:Oopperasäveltäjät Luokka:Vuonna 1953 syntyneet Luokka:Elävät henkilöt
Hôpital Raymond-Poincaré

Hôpital Raymond-Poincaré () on garcheslainen sairaala. Osa Assistance publique - Hôpitaux de Paris ja Versailles’n yliopistoUFR Simone Veil - santé yliopiston opetuskeskuksesta. Se on rakennettu vuonna 1936Hôpital Raymond- Poincaré . == Lähteet == Luokka:Ranskan sairaalat Luokka:Hauts-de-Seine